На основу члана 20. Закона о локалној самоуправи (''Службени гласник РС“, број 129/2007, 83/2014-др. закон, 101/2016-др.закон и 47/2018) и члана 37. Статута града Ниша (''Службени лист града Ниша'', број 88/2008 и 143/2016),

 Скупштина града Ниша, на седници од \_\_\_\_\_\_\_\_\_\_\_.године, донела је

**ОДЛУКУ**

 **О УСВАЈАЊУ ЛОКАЛНОГ АКЦИОНОГ ПЛАНА ЗА УНАПРЕЂЕЊЕ ПОЛОЖАЈА ИЗБЕГЛИХ, ИНТЕРНО РАСЕЉЕНИХ ЛИЦА И ПОВРАТНИКА ПО РЕАДМИСИЈИ У ГРАДУ НИШУ У ПЕРИОДУ ОД 2018-2022. ГОДИНЕ**

**Члан 1.**

Усваја се Локални акциони план за унапређење положаја избеглих, интерно расељених лица и повратника по реадмисији у граду Нишу у периоду од 2018-2022.године ( у даљем тексту: Акциони план).

Текст Акционог плана је саставни део ове Одлуке.

**Члан 2.**

Под Акционим планом у смислу ове Одлуке подразумева се преглед конкретних програма, пројеката и активности са дефинисаним носиоцима активности, потенцијалним изворима финансирања, планираним временом реализације, проистеклих из идентификованих потреба, укључујући и оне који нису директно зависни од активности локалне самоуправе, али представљају интерес локалне заједнице.

  **Члан 3.**

За праћење и оцену успешности реализације Акционог плана Савет за управљање миграцијама и трајна решења, формираће радну групу.

 **Члан 4.**

Ову Одлуку објавити у ''Службном листу Града Ниша''.

Број \_\_\_\_\_\_\_\_\_\_\_\_\_\_

У Нишу, \_\_\_\_\_\_ 2018. Године

СКУПШТИНА ГРАДА НИША

 **ПРЕДСЕДНИК**

 Мр Раде Рајковић

О Б Р А З Л О Ж Е Њ Е

 У складу са Националном стратегијом за решавање питања избеглих и интерно расељених лица за период од 2015. до 2020. године, Град Ниш усваја Локални акциони план за унапређење положаја избеглих, интерно расељених лица и повратника у Граду Нишу 2018. – 2022. (у даљем тексту : ЛАП). Циљ доношења ЛАП-а јесте унапређење положаја избеглих, интерно расељених лица и повратника по основу реадмисије, појединаца и заједнице, у Нишу, посебно у областима: образовања, запошљавања, услова становања, здравствене и правне заштите. Питањима којима се бави ЛАП, бавили су се и раније усвојени и имплементирани стратешки документи Града Ниша, па ЛАП представља унапређени и интегрисани приступ подршци овој категорији становништва.

Град Ниш препознаје проблеме ове категорије лица на својој територији, па је Радна група која је израдила нацрт ЛАП-а, мапирала је тренутну ситуацију у Нишу, па је утврђено, генерално, да су главни проблеми избеглих, интерно расељених лица и повратника у Граду Нишу нерешениили лоши услови становања, незапосленост, социјална и правна несигурност.

По мапирању тренутне ситуације у којој избегла, интерно расељена лица и повратници по основу реадмисије у Нишу живе, уз препознавање мера које је Град Ниш са надлежним институцијама до сада спроводио, ЛАП дефинише предлоге мера које треба предузети у препознатим областима у периоду од 2018. до 2020. године, како би се постигли циљани исходи, уз дефинисање индикатора постигнутих циљева.

 Средства за имплементацију активности из Локалног акционог плана биће предвиђена Одлуком о буџету Града Ниша.

 ГРАДСКА УПРАВА

 СЕКРЕТАРИЈАТ ЗА ДЕЧИЈУ И СОЦИЈАЛНУ ЗАШТИТУ

 СЕКРЕТАР

 Мирјана Поповић